**NOTĂ DE FUNDAMENTARE**

|  |  |  |
| --- | --- | --- |
|  | *Planului Național de Redresare și Reziliență, Componenta 10 – Fondul Local, Investiția I.1.2. Mobilitatea urbană verde - ITS/alte infrastructuri TIC* | Titlu apel proiect  ***Implementarea unui sistem video pentru monitorizarea și supravegherea zonelor aglomerate din oraș și dotarea dispeceratului din Orașul Sânnicolau Mare, județul Timiș*** |
| 1. | Descrierea pe scurt a situației actuale (date statistice, elemente specifice, etc.) | Prin investiția ***Implementarea unui sistem video pentru monitorizarea și supravegherea zonelor aglomerate din oraș și dotarea dispeceratului din Orașul Sânnicolau Mare, județul Timiș*** se doreste achiziționarea de noi echipamente pentru sistemul de supraveghere video stradal și amenajarea dispeceratului cu scopul de reducere a infracționalității sociale și creșterea siguranței cetățenilor din Orașul Sânnicolau Mare, contribuind astfel la creșterea calității vieții și dezvoltarea economiei locale.  Realizarea acestui proiect de investiții în orașul Sânnicolau Mare se impune datorită creșterii activității economice, a fluxului de turiști ăi aglomerarea tot mai mare a punctelor centrale ale orașului.  Dezvoltarea economică a Orașului Sânnicolau Mare a fost facilitată și de amplasarea geografică favorabilă, oraș de graniță situat la numai 64 de km distanță de cel mai important centru urban de dezvoltare - orașul Timișoara, punct de intersecție al unor importante artere de circulație rutieră, feroviară, dar și aeriană.  Localitatea Sânnicolau Mare este cel mai vestic oraş al României şi al judeţului Timiş, fiind şi al treilea oraş ca mărime după Timişoara şi Lugoj. Este un oraş de graniţă, având 6 km de frontieră cu Republica Ungaria, pe cursul neregularizat al râului Mureş. Oraşul este aşezat în S-E Câmpiei Panonice in N-V Banatului, în Câmpia joasă a Arancăi, şi pe malurile Canalului Aranca, un vechi curs al râului Mureş (în timpuri îndepărtate, acesta era navigabil) şi care îi conferă oraşului aspecte şi fenomene asemănătoare marilor oraşe aşezate pe fluvii şi râuri, dar la un nivel redus.  Zona de acțiune urbană identificată pentru proiectul de față este constituită din întreg orașul Sânnicolau Mare cu o populație de 11540 locuitori (la nivelul ultimului recensământ din 2011).  Sistemul de supraveghere video are rolul de a proteja populația împotriva faptelor antisociale, de a aduce un plus de liniște și confort psihic în rândul celor care știu că sunt protejați într-un fel. Sistemul de supraveghere ce se va instala va veni în sprijinul autorităților să intervină eficient, să ofere probe concludente, să ajute persoanele aflate în dificultate. Softul sistemului permite definirea zonelor private, astfel încât camera să nu înregistreze acolo unde nu este permis sau unde nu se dorește. De asemenea, zonele supravegheate vor fi marcate cu panouri de avertizare, conform prevederilor legate. Astfel, se respectă dreptul la viață privată a oricărui cetățean, conform prevederilor legale. Pe domeniul public însă, nu poate fi vorba de o încălcare a dreptului la viață privată, întrucât camerele video urmăresc faptele antisociale, situațiile de urgență, prevenirea criminalității etc . Probele video vor fi obținute de la dispecerat cu cerere scrisă, oficială din partea structurilor abilitate legal în acest sens, pentru a soluționa sau clarifica anumite aspecte cercetate sau pe rol. Astfel, cetățenii nu au acces la înregistrări decât prin intermediul organelor de cercetare și numai în cazul unor evenimente antisociale, situații de urgență, nicidecum prin cererea lor directă și în aspecte personale sau private.  Proiectul de investiție vizează și dotarea dispeceratului din OrașuI Sânnicolau Mare. Acesta este amplasat în aceeași clădire a Primăriei din Orașul Sânnicolau Mare, Strada Republicii Nr. 15, la parter, într-o încăpere cu o suprafață de aproximativ 17 mp.  Pentru amenajarea dispeceratului se propune dotarea acestuia cu echipamentele specifice necesare înregistrării imaginilor, prelucrării și vizualizării acestora, precum și cu o sursa neîntreruptibilă care asigură back-up-ul energetic.  Proiectul se înscrie în seria inițiativelor UAT Sânnicolau Mare de îmbunătățire a calității vieții cetățenilor, asigurând astfel implementarea **Strategiei integrate de dezvoltare urbană a orașului Sânnicolau Mare pentru perioada 2021 -2027.**  Proiectul răspunde următorului obiectiv din cadrul strategiei: SIDU pag.106 Obiectivul strategic nr. 4.2 - Dezvoltarea sistemelor de monitorizare a siguranței publice - Măsura 4.2.1. Sisteme de supraveghere video racordate la un sistem centralizat. |
| 2. | Necesitatea și oportunitatea investiției pentru care se aplică | Realizarea unui proiect de investiții având ca obiectiv «Implementarea unui sistem video pentru monitorizarea și supravegherea zonelor aglomerate din oraș și dotarea dispeceratului din Orașul Sânnicolau Mare, județul Timiș» care să asigure supravegherea video în punctele de interes se impune datorită creșterii activității economice, a fluxului de turiști și aglomerarea tot mai mare a punctelor centrale ale orașului.  Sistemul de supraveghere video care se va achiziționa vine în sprijinul autorităților care asigură paza și protecția obiectivelor de interes public, ordinea și liniștea publicș: Poliția Orașului Sânnicolau Mare, Detașamentul 5 Jandarmi Sânnicolau Mare.  Pentru determinarea soluției tehnice a sistemului de supraveghere, au fost identificate zonele necesare pentru supraveghere, gradul de risc și gradul necesar de supraveghere de securitate, clădirile, punctele de acces în aceste clădiri, intersecțiile și zonele pietonale, care pot fi incluse în aceste zone de securitate.  Au fost identificate ca principalele locuri în care se manifestă infracționalitatea - zona centrală a orașului, instituțiile de învățământ, parcul, parcările, piețele, zona de pe malul râului Aranca. Aceste zone sunt mai aglomerate, riscul comiterii unor serii de abateri de la normele legii, inclusiv depozitarea necorespunzătoare a deșeurilor este ridicat. Locațiile și zonele supravegheate sunt incluse în documentul privind Descrierea Investiției.  În vederea asigurării unui climat optim pentru desfășurarea procesului de păstrare a ordinii în orașul Sânnicolau Mare, cât și pentru prevenirea și combaterea faptelor antisociale ce se comit în zona unităților școlare, a parcurilor, piețelor, intersecțiilor mai aglomerate, se impune adoptarea unor măsuri de siguranță eficace pe plan local prin instalarea unor sisteme noi de supraveghere, respectiv extinderea punctelor de monitorizare în cadrul localității.  Achiziționarea unui sistem de supraveghere stradal și monitorizarea zonelor aglomerate, precum și intrările și ieșirile din oraș contribuie la creșterea siguranței în desfășurarea activităților curente prin înfrumusețarea orașului, decongestionarea traficului în zona de acțiune, precum și la dezvoltarea activităților economice, inclusiv a turismului. Proiectul de investiții va spori oportunitatea investițiilor autohtone și străine în toate ramurile care susțin viața economică a orașului.  Obiectivul general: reducerea criminalității sociale și creșterea siguranței cetățenilor orașului Sânnicolau Mare, contribuind astfel la creșterea calității vieții și dezvoltarea economiei locale.  Obiectivele specifice constau în achiziționarea și instalarea sistemului de supraveghere video și dotarea dispeceratului necesar pentru creșterea siguranței și prevenirea criminalității în zona de acțiune - Orașul Sânnicolau Mare, astfel:  ✓ Achiziționarea sistemului de supraveghere video constând în infrastructură transfer date - rețea fibră optică, echipamente de transmisie date, camere video fixe și dispecerat de monitorizare;  ✓ Instalarea sistemului de supraveghere video necesar pentru prevenirea criminalității și dotarea dispeceratului, în zona de acțiune - Orașul Sânnicolau Mare, în locațiile stabilite prin prezentul studiu.  Dispeceratul de monitorizare video va fl amplasat în clădirea Primăriei Orașului Sânnicolau Mare, proprietate a acesteia. Toate echipamentele componente ale rețelei de supraveghere video vor fi amplasate, exclusiv pe domeniul public, fără să încalce proprietatea privată.  Detaliile tehnice se regăsesc în documentul privind Descrierea investiției, care include de asemenea o prezentare a infrastructurii actuale a sistemului de monitorizare din cadrul UAT Sânnicolau Mare.  La momentul actual, acesta include:  ► 1 subsistem ce se compune din 35 Camere de luat vederi exterioare de 3,15 MP de tip IP amplasate în 15 puncte video, 15 Network Video Recordere, HDD pentru stocare date. Infrastructura de comunicații cu dispeceratul este de tip Radio - 5,7GHz  ► 1 dispecerat de supraveghere video aflat la parterul clădirii Primăriei Orașului Sânnicolau Mare care este format din 2 PC-uri, 2 monitoare de 27" și un Mouse 3D  ► 1 subsistem de supraveghere video a zonei din jurul Primariei în structura căruia intră 14 camere video analogice si IP.  Investiția propusă prin prezentul proiect se va integra cu infrastructura existentă, asigurând un management integrat al informațiilor privind supravegherea zonelor din oraș. |
| 3. | Corelarea cu proiecte deja implementate la nivel local | Proiectul propus este complementar cu alte proiecte de investiții finalizate, finanțate din fonduri nerambursabile.  Sistemul de supraveghere video implementat în anul 2012 în cadrul proiectului "Prevenirea criminalității și creșterea siguranței cetățenilor prin monitorizare video" a vizat supravegherea unor zone de interes ale orașului.  – POR 2007-2013 |
| 4. | Corelarea cu proiecte în curs de implementare de la nivel local | nu este cazul. |
| 5. | Corelarea cu celelalte proiecte pentru care se aplică la finanțare | Amenajare de piste pentru biciclete în Orașul Sânnicolau Mare, județul Timiș |
| 6. | Efectul pozitiv previzionat prin realizarea obiectivului de investiții | Proiectul de investiții poate veni în întâmpinarea diverselor obiective privind dezvoltarea durabilă a orașelor, și implicit a orașului Sânnicolau Mare, astfel:  ✓ Creșterea siguranței cetățeanului și prevenirea criminalității;  ✓ Creșterea calității vieții locuitorilor din orașul Sânnicolau Mare prin asigurarea siguranței cetățenilor și a turiștilor;  ✓Îmbunătățirea cooperării interinstituționale în scopul combaterii eficiente a criminalității;  ✓ Intensificarea lucrului de prevenire și combatere a criminalității juvenile prin monitorizarea zonelor unde sunt unități de învățământ;  ✓ Creșterea eficienței activităților operative prin utilizarea tehnologiei informației și de comunicare;  ✓ Mentinerea trendului descendent al infractiunilor prin amplasarea sistemului de supraveghere video in principalele locatii publice din orașul Sânnicolau Mare;  ✓ Reducerea numărului de vandalizări ale bunurilor aflate în patrimoniul public;  ✓ Reducerea cazurilor de vandalizare a tomberoanelor aflate în punctele de colectare a deșeurilor și evitarea creării de rampe clandestine de gunoi, precum și descurajarea fenomenului "căutare în tomberoane" care lasă în urmă resturi de deșeuri aruncate și transformă zona într-una insalubră;  Datorita proprietăților sale de transmisie a semnalului, sistemul de supraveghere nu influențează mediul și nici nu este influențat de condițiile mediului. De asemenea nici camerele video sau echipamentele de transmisie nu au impact negativ asupra mediului inconjurator.  Lucrările propuse în proiect nu constituie surse de poluare. În timpul lucrărilor de execuție, pot apărea emisii slabe ale unor poluanți, care însă sunt nesemnificative, având în vedere spațiul liber de dispersie, lipsa unor surse similar în vecinătate și perioada de execuție relativ redusă. |
| 7. | Modul de îndeplinire a condițiilor aferente investițiilor | În procedurile de implementare a proiectului se va ține cont de condițiile Ghidului de Finanțare aferent COMPONENTA 10 - Fondul Local din cadrul PNRR, atât condiții ce țin de eligibilitate, cât și cele aferente principiilor DNSH pentru I.1.2. Mobilitatea urbană verde - ITS/alte infrastructuri TIC.  În organizarea procedurilor de achizțtii a soluțiilor tehnice și de implementare a acestora, caietele de sarcini vor face referire la tipurile de cheltuieli/activități eligibile conform programului de finanțare, cât și la cheltuielile neeligibile dar necesare conform documentațiilor tehnice finale; prin caietul de sarcini se va specifica respectarea principiilor privind dezvoltarea durabilă, protecția mediului, egalitatea de șanse, de gen, nediscriminarea, accesibilitatea, respectiv a tuturor obiectivelor de mediu conform principiului DNSH (”Do no significant harm”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, inclusiv cele din 2020.  Proiectul îndeplinește criteriile și condițiile pentru obiectivul de investiții, și anume:  Alinierea obligatorie a investițiilor cu Planurile de Mobilitate Urbană Durabilă/Strategiile Integrate de Dezvoltare Urbană/Planurile Urbanistice Generale, aprobate sau în curs de elaborare /aprobare: conform detaliilor furnizate anterior, proiectul este propus în contextul nevoii de imbunătățire a vieții comunității și siguranței publice locale. Strategia integrată de dezvoltare urbană a orașului Sânnicolau Mare pentru perioada 2021 -2027 include ca și Obiectiv strategic nr. 4.2 - Dezvoltarea sistemelor de monitorizare a siguranței publice - Măsura 4.2.1. Sisteme de supraveghere video racordate la un sistem centralizat.  Indicatorii obiectivului de investiții  Număr de UAT ce își vor elabora/ dezvolta prin intermediul acestei investiții infrastructuri  TIC (sisteme inteligente de management urban/local) – orașul Sânnicolau Mare |
| 8. | Descrierea procesului de implementare | Pentru a asigura un management eficient al proiectului se va numi o echipă din partea UAT, cu experiență pentru pozițiile cheie necesare în etapa de implementare a proiectului, formată cel puțin din Manager de Proiect, Responsabil juridic, Responsabil Financiar și Responsabil Achiziții Publice.  Ca și instrumente utilizate în această activitate se vor utiliza:  planul de implementare al proiectului stabilit în conformitate cu prevederile Ghidului de Finanțare specific liniei de finanțare din cadrul PNRR, bugetul proiectului, organizarea funcțională și operațională a echipei, instrumente de monitorizare și control, evaluarea interna a activităților.  Imediat după semnarea contractului de finanțare va avea loc prima ședință de organizare a unității de implementare a proiectului și se vor semna fișele de post pentru toate pozițiile din echipa de implementare, după care se va stabili planul de implementare.  Echipa de Implementare a Proiectului va fi formată astfel:  Manager de proiect/ Responsabil raportare : coordonează activitățile proiectului, monitorizarea planificarea acțiunilor proiectului, urmărește respectarea cerințelor de implementare, coordonează realizarea evaluării interne a proiectului, supervizează raportările solicitate de finanțator, certifică necesitatea și oportunitatea plăților în proiect; verifică documentația transmisă la MDLPA ; asigură întocmirea documentației în formatele interne/cele impuse de finațator; verifică rapoarte/cererile de rambursare/cererilor de plată;  Responsabil juridic: semnează documentația aferentă proiectului pentru conformitate juridică; acordă asistență juridică și sprijin de specialitate; verifică sub aspectul legalității contractele de furnizare/servicii prevăzute în proiect, prin aplicarea vizei juridice;  Responsabil financiar: monitorizează efectuarea cheltuielilor conform bugetului și le înregistrează în evidențele financiar contabile, corelând toate informațiile financiar contabile ale proiectului ; asigură respectarea regulilor financiare, furnizeaza datele relevante pentru realizarea rapoartelor financiare periodice;  Responsabil achiziții publice: verifică documentația de atribuire pentru achizițiile realizate în cadrul proiectului;organizează, lansează și realizează procedurile de atribuire.  Echipa de proiect va asigura activitățile de comunicare, management financiar, monitorizarea rezultatelor și evaluarea proiectului pentru realizarea obiectivelor cu respectarea calendarului și bugetului și va fi corelată cu consultantul extern ce va fi achiziționat pentru buna desfășurare a proiectului.  Activitățile vor fi programate astfel încât să se respecte cu strictețe obligațiile beneficiarului în ceea ce privește transmiterea documentelor cheie în termenele impuse de contractul de finanțare, conform cerințelor apelului de finanțare.  Pentru implementarea cu succes a activităților de achiziție lucrări/servicii/bunuri se va urmări planul de achiziții, se vor pregăti documentațiile de achiziții, iar derularea procedurilor de achiziție se va face în conformitate cu legislația în vigoare. Atât Managerul de Proiect cât și Responsabilul de achiziții se va asigura că achizițiile se realizează în termenul prevăzut de Ghidul Solicitantului pentru furnizarea la timp a documentațiilor tehnice către Finanțator precum și pentru obținerea în timp util a Autorizației de Construire.  Se vor contracta serviciile de elaborare a documentațiilor tehnice (SF/DALI, documentații obținere avize/acorduri, elaborare PT), se vor elabora documentațiile tehnice și se vor derula procedurile de obținere a avizelor, acordurilor și a Autorizației de Construire, care vor fi transmise către finanțator în termenul asumat.  Se vor contracta lucrările de execuție a investitiei, după care, pe parcursul execuției lucrărilor, beneficiarul se va asigura de colectarea tuturor documentelor justificative care să demonstreze implementarea principiului DNSH.  Pe parcursul derulării activităților echipa de management va asigura monitorizarea permanentă a contractelor de servicii/lucrări, respectiv a respectării de către constructor a graficului execuției lucrărilor, a calității lucrărilor, respectiv a proiectului tehnic și a ofertei de lucrări. Un rol deosebit va acorda de asemenea monitorizarii riscurilor intervenind cu măsuri de prevenție și/sau soluționare ori de câte ori este nevoie.  La finalul execuției lucrărilor, se va realiza recepția lucrărilor, urmând ca Procesul verbal de recepție să fie transmis către finanțator în termenul asumat. Se va elabora Certificatul de performanță energetică la finalizarea lucrărilor, care va fi de asemenea transmis spre finanțator.  La finalizarea tuturor activităților echipa de management va depune toate documentele necesare pentru cererea de plată finală/raportul de durabilitate și se va asigura că a facut toate demersurile necesare pentru a putea asigura sustenabilitatea proiectului. |
| 9. | Alte informații | extras atașat din Strategia integrată de dezvoltare urbană a orașului Sânnicolau Mare pentru perioada 2021 -2027 |

NUME SI PRENUME Groza Dănuț

DATA ………………………………………

SEMNĂTURA ………………………………………